Bənzər (Aşıq Fətulla)
Sevdiyim, bənzərsən Misir şahma,
O kaman qaşların hilala bənzər.
Düz on dörd gecəlik aydı camalın,
O şəhla gözlərin piyala bənzər.

Bir sənsən, özgəyə gəlmir gümanım, 
Sirrim, həm sirdaşım, dinim, imanım. 
Yayımna gözümdən əzəli-canım 
Sən getsən, işlərim zavala bənzər.

Buxağında əlvan-əlvan gülləri,
Vardır mənim kimi çox bülbülləri, 
Məzədi ləbləri, şirin dilləri,
Bu qəndi-şəkərə, o bala bənzər.

Qoşmalar